Toyota belê in Suid-Afrika se toekomsAndrew Kirby, die uitvoerende hoof van Toyota Suid-Afrika (Foto: Verskaf) Toyota South Africa Motors het tydens hul eerste State of The Motor Industry-geleentheid hul nuutste besigheidsinsiatief bekendgestel. Die Toyota Empowerment Trust kry R42 miljoen se befondsing om mee te begin. Dié trust sal in Januarie 2018 in werking tree. Die aanvanklike fokus van die trust sal wees om vaardige, gespesialiseerde outomatiseringtegnici op te lei. Die trust sal nie slegs fokus op werknemers wat in Toyota se diens is nie. Toyota wil help om die motorindustrie in Suid-Afrika te stimuleer deur meer van sy onderdele plaaslik te laat vervaardig by derdepartymaatskappye wat op die been gebring kan word deur die trust. Op ŉ wêreldwye skaal het Toyota bekendgemaak dat hulle ’n eerstevlak- Olimpiese vennoot is tot en met 2024. Dit sluit die Paralimpiese Spele ook in. Toyota South Africa Motors se mediumtermyndoelwitte is om hulself in ’n posisie te stel om beter diens in die Afrika-vasteland te kan lewer.